Morgundags-umræður.

Við gamla settið vorum að fá okkur morgunkaffi í morgun,
að vanda um klukkan tíu, þá upphefjast yfirleitt samræður,
stundum erum við sammála, en stundum ekki, og þá fara
þær, sko samræðurnar oft á tíðum út á hála braut.
Þið vitið er annar hvor aðilinn ætlar sér að beygja hinn
undir sínar skoðanir, eða þannig.
Nú í morgun fer minn að tala um mál í sambandi við trillukarla
og sportveiðimenn, og mín var ekki aldeilis sammála honum,
upphófst að vanda hin skemmtilegasta ræða frá minni hendi.
Útskýrði ég vel mína skoðun, og sagði síðan:
,, Hvað fær þig til að hlusta á KJAFTASÖGUBRYGGJUKARLA,
sem ekkert gera nema hittast til að setja út á allt og alla,
gera ekkert í málunum sem að þeirra mati eru ósanngjörn,
hvort sem málið snertir þá eður ey."
Lít upp er minn þá ekki skellihlæjandi, ég upp eins og fjöður,
ertu að hlæja að mér? Hann : ,, það er nú ekki hægt annað
held þú hafir búið til nýyrði í flóruna.
Fjandinn ætíð hleyp ég á mig.

En hafið þið heyrt það áður, KJAFTASÖGUBRYGGJUKARLAR.

Fyrri ummæli:
Heheheh Kjaftasögubryggjukallar flott orð!

Hahahaha...flott nýyrdi.Á voda vel vid .Man alveg eftir tessum hópkjaftabryggju..köllum á götum úti eda inni í beitningarskúr.

||

Nei, ekki alveg þetta orð, það er flott en í minni heimabyggð var stundum talað um: Beitingaskúrakjaftakarla! Þeir þóttu oft ansi iðnir við kolann og slógu stundum "saumaklúbbunum" við.

||

Ég sé að við Guðrún Jyderupdrottning höfum sömu minningar frá sömu heimabyggð!!!

||

Þú ert snillingur

||

Þetta er bara flott orð og vel skiljanlegt. Það er það sem dugir

Ummæli:
Sendu mér e-póst eysteinsson@compaqnet.se

Verkefni: Óuppbyggilegir eiginleikar
Merking: Ummælin hafa ekki óuppbyggileg einkenni